Sprjejcy

Sprjejcy (prjedy tež Šprjejcy;  Spreewitz) su cyrkwinska wjes na sewjeru sakskeho wokrjesa Budyšin, blisko braniborskeje hranicy. Ke gmejnje Sprjewiny Doł słušaca wjes leži 107 m nad mórskej hładźinu a ma  wobydlerjow.; 

Blisko wsy so Sprjewica do Sprjewje wuliwa. 

 Stawizny 
Prěnje historiske naspomnjenje jako Sprewitz sta so w lěće 1419.

 Wobydlerstwo a rěč 
1884 měješe wjes po Mukowej statistice 329 wobydlerjow, mjez nimi 325 Serbow (99 %). W cyłej Sprjejčanskej wosadźe chodźachu tehdy 972 wosadnych k serbskej a 131 k němskej spowědźi. Paćerskich dźěći bě 16 serbskich a 14 němskich. Serbska Boža słužba wotměwaše so kóždy tydźeń, němska kóždy druhi.

Arnošt Černik zwěsći 1956 serbski podźěl wobydlerstwa wot jenož hišće 39 %. W Sprjejcach rěčachu swójski srjedźołužiski dialekt serbskeje rěče. Hač do wotchada fararja Richarda Šołty do Delnjeho Wujězda w lěće 1953 wotměwachu so w Sprjejčanskej cyrkwi hišće jónu wob měsac serbske kemše.Šprjejčanska cyrkej. W: Pomhaj Bóh 2/1954, str. 4

 Literatura 
 Marko Grojlich: Mjez horami a holu. Wjesne zapiski. LND, Budyšin 1998, str. 104–106

 Žórła 

Wotkaz

Kategorija:Sprjewiny Doł
Kategorija:Sydlišćo při Sprjewi
Kategorija:Sydlišćo w serbskim sydlenskim rumje
Kategorija:Sydlišćo w Hornjej Łužicy
Kategorija:Sydlišćo w Budyskim wokrjesu
Kategorija:Prěnje naspomnjenje 1419
Kategorija:Sydlišćo při Małej Sprjewi
Kategorija:Cyrkwinska wjes
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1996